In nomine sanctæ et individuæ Trinitatis. Noverint cuncti fideles sanctæ Dei æcclesiæ, quod ego Bernardus, in extremo die positus, cum consilio parentum meorum, ob redemptionem animæ meæ, dono Deo et sanctis apostolis ejus Petro et Paulo, et Cluniensi famosissimo cænobio, cui dunnus Odilo abba preesse videtur, aliquid ex hereditate mea, videlicet omnem partem meam de silva quæ vocatur Mons Medius; et in alio loco simili modo omnem partem meam de silva quæ Comba Otgerii vocatur; et in alio loco unum curtile quod vocatur Belosa, cum vinea simul tenente, cui Bernardus custos esse videtur. Facio autem juste ac legaliter hanc donationem, absque ullius litis contradictione. Quam si quis calumpniam temptaverit inferre, non assequatur solummodo quod inutiliter appetit, verum etiam, nisi ad emendationem venerit, componat auri libras V. S. Bernardi, qui fecit et ipse firmavit. S. Sigaldi, fratris ejus. S. Narduini. S. Huldrici. S. Aimonis. S. Tetbaldi. Data per manus Geraldi presbiteri, regnante Rotberto rege.